張福臻

張福臻（），字惕生，号五如，又號澹如，别號癡癡子，山東莱州府高密縣人，萬曆四十一年（1613年）賜同進士出身。《萬曆四十一年癸丑科進士履歷》：張福臻，五如，書二房，戊午十月初五日生。高密人，壬子鄉試六十一名，会试八十五名，三甲一百十七名。工部政，甲寅授唐县知县，乙卯丁憂，戊午補河南臨穎知縣，辛酉本省同考，壬戌考察，補東明县，癸亥升职方司主事，丙寅升山西佥事，昌平道，丁卯升浙江参议，加升付使，戊辰升陕西參政，庚午改榆林道，辛未升都察院右佥都御史、巡抚延绥，壬申闲住。

生平
萬曆四十年（1612年）壬子科舉人民國《高密縣志·卷十三·選舉志》：張福臻 （萬曆）壬子科，見進士，四十一年（1613年）登癸丑科進士第後，歷任唐、临潁、东明三县令，以廉能著闻，天啓三年（1623年）被召为兵部职方司主事，六年正月升山西僉事，备兵昌平天启六年正月，升兵部主事張福臻為山西僉事備兵昌平。，七年三月转浙江温处道右参议。天启七年三月，山西按察司佥事张福臻为浙江布政使司右参议。，加升副使，崇祯元年（1628年）六月升陕西巩昌道参政，三年改榆林道参政崇禎元年六月，浙江副使張福臻為陝西參政，分守榆林道。。前后剿抚贼众凡数万人。

崇祯四年（1631年），以佥都御史巡抚延绥，平賊渠神一魁等，五年罷官閒住歸鄉。九年（1638）清军入关，京城戒严，起复为兵部右侍郎总督蓟辽保定，加左侍郎，尋以母老辞歸。

崇祯十三年（1640年），再次被启用，总督宣大，任力勤边事。十四年（1641年）改总督山海关蓟州通州天津，会考满，加兵部尚书。旋為言者所攻，予告归里，年已六十有二，母年八十有七，驰驿终养，远近荣之《山東通志》《莱州府志》：張福臻，字澹如，高密人。由進士歷官榆林道，時流寇充斥，福臻督兵敗點燈子於鄜延，恢復中部縣，以功晉延綏廵撫，平賊渠神一魁等。崇正辛巳，總督薊遼軍務。壬午加兵部尚書，以親老辭歸。是年冬，高密戒嚴，福臻與仲子文明晝夜登陴，被傷仆地，文明趨救，福臻曰：速退敵，勿顧我。文明殊死戰，額中两刃，不為却，城賴以全，邑令何平磨石誌之。民國《高密縣志·卷十四·人物志》：張福臻，字惕生，一字澹如，萬歷癸丑進士，由縣令擢兵部主事，用邊才監軍昌平，屢遷溫處、鞏昌、榆林道，巡撫延綏。時流賊充斥，所在告警，福臻籌軍實勤訓練，剿撫並用，解散黑殺神等於金鎖，平柴老虎於中部，破點燈子、滿天星、上天猴、獨行狼於鄜延，前後獲賊萬餘級，降數萬人，會督臣以殺降為功，力爭不得遂告歸。崇正九年京師戒嚴，起為兵部右侍郎，尋經略薊遼，轉左侍郎予終養；十三年再起督宣大山西軍事，增邊城一萬三千丈、闢屯田二萬七千頃，奏報屯息銀二十四萬七千餘兩。十四年改督保定河北山東軍事，十五年總督薊津海門軍餉，晉兵部尚書，旋為言者所攻，以母老歸里，卒於家。福臻儒生知兵事，在鞏昌以射士百人驅囉賊數千，在榆林以降丁六百破流賊數萬，在薊遼宣大依古法造戰車五百輛；天子銳意東事，聚天下兵十四萬人將以屬之，卒以守正不阿未竟所用，其歸里時值密邑被兵，與仲子文明血戰全城，事載文明傳及全城紀，祀鄉賢。 康熙四十九年版《高密县志》载：“传记-《大司马张福臻传》，李应廌撰。大司马张公，讳福臻，号澹如，高密人。幼尚气节，重然诺，端方严毅，嗜学能文。补博士弟子员，登万历癸丑进士。三任县令，屡有声绩，行取兵部职方主事。时权珰方用事，公落落寡合，不屑附会。监大工，辞不就。未几，外补昌平道，历任温处、巩昌、榆林等处。解散流寇黑杀神等众。时秦中大饥，公捐银粥赈济，招抚降丁，得士万余。值贼据保安城，公督兵奋击，五战皆捷。又败点灯子于鄜延。贼陷中部县，驰救复之。以功晋延绥巡抚，奉诏平贼，剿抚并用，贼渠魁神一魁等悉平。会督臣急功诛降激变，公遂抗疏乞归。崇祯九年，京师戒严，廷推公兵部右侍郎。明年转左，予告终养。十二年，复召用，命总督宣大、山西诸军，修城濬濠，辟屯足饷，上嘉其功，赐敕奖赉。命督保定、河北、山东诸军，专备河南流贼，寻召回部。御史刘之渤参公衰老，公疏辞职，优诏不许。乃命总督蓟辽、通津、山海等处军务，而台省论劾者，疏乃十三上。上下诏曰：“近日言官议论太烦，边臣亦难展布。如张福臻者，既屡疏其恋位，今又疏其巧卸，使人何所适从？”复赐敕优褒，亦殊遇也。公抵任，严城堡，清粮饷，边备以肃，加兵部尚书。以亲老辞职益力，得旨驰驿回籍。壬午，北兵来攻密城，几陷，公仲子文明，血战却敌，城以全。邑侯何平《全城记》载其颠末甚悉。甲申，逆闯陷京师，皇帝上宾。公闻变大恸，竟以忧卒，年六十六岁。所著有《刘杜二将军传》、《临颖砖城志》、《秦中煮粥事宜》、《秦事镜》、《杞忧集》、《筹边末议》等书。康熙八年，奉旨崇祀乡贤。”。

家族
曾祖張海。祖父張軒。父張禮，冠帶鄉賓。母劉氏。

四子：愿素、予明（武進士）、予是、予然。孙张尔翼、张有嘉、张尔俊皆中举人。 

引用

參見
《高密张氏族谱》

F
Category:高密人
Category:明朝兵部主事
Category:明朝山西按察司僉事
Category:明朝浙江布政使司參議
Category:明朝浙江按察司副使
Category:明朝陝西布政使司參政
Category:明朝兵部尚书
Category:明朝延綏巡撫
Category:明朝蓟辽总督
Category:明朝宣大总督
Category:萬曆四十年壬子科山東鄉試舉人
Category:明朝唐縣知縣
Category:明朝臨潁縣知縣
Category:明朝東明縣知縣